text: Психолози помагат на хората в Петрич заради паниката от коронавируса - Новини
  публикувано на 25.03.20 в 17:49
  Заради коронавируса от днес Община Петрич обяви телефони за връзка с двама специалисти психолози. Това са Тони Янкулска и Румяна Илиева. Те ще се отзовават на обаждания на граждани всеки делничен ден, от 15 до 19 часа,в случай, че някой нужда от психологическа подкрепа. Телефоните са обявени на сайта на Община Петрич.
  В първия ден от обявената нова услуга никой не е потърсил помощ от психолог, каза за Радио Благоевград Тони Янкулска.
  "Стресът в момента е много висок за хората. Всичко, което се случва, изолирането на хората, това се отразява на психичното здраве, а оттам се отразява и на физическото здраве, така че е добре при тревожност хората да се обаждат и да се консултират. Дори и да е в друг час, ако е нещо спешно, ние пак сме на линия", каза за Радио Благоевград Тони Янкулска.